钦定古今图书集成/明伦汇编/官常典/第750卷 > 朱祚远
## 钦定古今图书集成/明伦汇编/官常典/第750卷 > 朱祚远

按《嘉定州志》：“祚远字近修，四川嘉定州人。崇祯壬午
举人。父宬疾笃，数为尝粪，疾革，哀毁逾礼，死而复生。
事孀母姚氏，年四十馀，犹孺子，每鸡鸣即卧母乳下，
告以昼所为事。公车北上，道遇贼张献忠，贼见祚远
躯干伟然，须眉修美，授伪职不从，说以大义，上宣天
威，下振人心，情词愤激，献贼大怒，祚远至死骂不绝”
口。仆胡忠收骸骨，贼断其右手，仍复收葬，并断其左
手。